PGM Hécate II

KinnigBroDoareFuzuilh-resistedMont en-droTennata dre zorn, dre vorailhMunisionoù.50 BMGKrouerGilles PayenProduerienPGM PrécisionMare implijAbaoe 1995 (Bro-C'hall)Perzhioù teknikelMas (hep lunedenn)13,8 kgMas (karget, gant he lunendenn, prest da dennañ)16,9 kgHirder (lamm dibleget)1.380 mmHirder ar c'hanol700 mmHed-tenn efedus1800 mHed-tenn d'ar muiañOuzhpenn 2000 mTizh mont e-maez ar boledoù825 m/sEndalc'hKarger fiñv 7 kartouchennLezennRummad e Bro-C'hallC
An Hécate II, pe Fusil à répétition PGM cal 12,7 modèle F1 en ur mod ofisiel en arme c'hall, zo ur fuzuilh-resisted enepden hag enepdafar, krouet e deroù ar bloavezhioù 1990 gant an armeurer gall Gilles Payen, ha produet dibaoe gant e embregerezh PGM Précision. Implijet e vez gant nerzhioù ispisial an arme c'hall abaoe 1995 ha brezel Bosnia-ha-Herzegovina, e-lec'h m'he doa kemeret plas ar fuzuilhoù stadunanat McMillan M87. Implijet e vez ivez gant ar RAID hag ar GIGN e Bro-C'hall, ha gant unvezioù all e armeoù Suis, Brazil, pe Polonia LAGNEAU Laurent, Le mini Hecate II, le nouveau fusil de précision français destiné aux forces spéciales, Opex 360, 17/06/2018 (lennet d'an 09/06/2025). Dont a ra hec'h anv eus hini an doueez c'hresian Hekate. 

 Deskrivadur 
Ur fuzuilh dre vorailh dezhi ur c'harger 7 kartouchenn .50 BMG eo an Hécate II. Ur c'hanol 700 mm a zo dezhi, ha 16,9 kg eo he fouez prest da dennañ, gant he daoubez hag he lunedenn. Ul lamm teleskopek he deus. Embann a ra PGM Précision e c'hall an Hécate II tizhout sibloù betek 1800 metr en ur mod efedus. Herveze he deus ar fuzuilh nebeutoc'h a argil evit ar re savet gant an embregerezhioù all er memes kalibr, hag ur badelezh hir, en tu all da 12.000 tenn Hécate II, war lec'hienn PGM Précision (lennet d'an 09/06/2025). 

Gant an arme c'hall e vez e vez implijet an Hécate II a-enep tud betek 1400 metr, hag a-enep an dafar betek 1800 metr. Hervezi he deus ar fuzuilh : 

 98% a chañsoù da dizhout ur sibl denel (1,40 m × 0,50 m) da 500 metr, ha 94% da 1000 metr ;
 75% a chañsoù da dizhout ur c'harbed (2 m × 2 m) da 1500 metr, ha 60% da 1800 metr ;
 ur galloud uhel a-walc'h evit toullañ 13 mm dir hobregonet da 725 metr, gant ur munision PF2 Le fusil de précision de 12,7 mm PGM, war dielloù Ministrerezh an Armeoù gall, 28/05/2021 (lennet d'an 08/06/2025).

Ur stumm skañvoc'h, ar Mini Hécate II, kambret e .338 Lapua Magnum, a oa bet ijinet e 2018 evit ezhommoù disheñvel an nerzhioù ispisial gall. Savet eo evit tennañ en ur mod efedus betek 1400 metr, gant ur galloud etre an .308 Winchester hag an .50 BMG.

 Daveennoù 

Rummad:Fuzuilhoù
Rummad:Fuzuilhoù-resisted
Rummad:Armoù Bro-C'hall
Rummad:Fuzuilhoù enepdafar